Gwida.mt tkellmet ma' wieħed mit-tim ta' Karusell , l-attur Michael Stivala, fejn kellimna dwar il-produzzjoni riċenti Aqrali Storja Nanna . F'din il-produzzjoni naraw lill-attriċi Josephine Mahoney, magħrufa aħjar fis-sensiela bħala n-Nanna Jo, fejn taqra stejjer li jolqtu kemm lit-tfal kif ukoll lill-adulti. "Waqt laqgħa li saret bejn il-membri konna ħriġna bil-ħsieb li jsir programm ta' qari ta' stejjer għat-tfal imma li jkunu stejjer li jqajmu nostalġija għal adulti wkoll. Meta ġejna biex nagħżlu l-persuna wieħed mill-membri qal dawn il-preċiżi kelmiet: "Li kieku mhux għax ħabba l-eta' konna ngħidu lin-nanna, lil Josephine. Billi lili jisimgħuni nirreferi għaliha bħala n-nanna kulħadd dara jgħajtilha nanna wkoll." Michael spjegalna dwar l-ewwel reazzjonijiet ta' Josephine meta qalilha bl-idea ta' Aqrali Storja Nanna , u dwar kemm kienet pronta aċċettat! "Niftakar meta kont għedtilha bil-ħsieb tagħna tbissmet u qaltli li kien ħsieb sabiħ ħafna. L-uniku ħsieb li nkwetata kien il-ħin ta' l-iffilmjar u li trid toħroġ imma aħna pruvajna nagħmlu s-sitwazzjoni komda kemm jista' jkun. Fil-fatt l-iffilmjar kollu jsir fid-dar tan-Nanna Jo. Kif ħafna nies jafu, Josephine apparti li hija attriċi, għamlet żmien twil taħdem ix-Xandir bħala announcer u kienet preżentattriċi ta' bosta programmi kif ukoll taqra l-aħbarijiet. Il-mara mdorrija taqra b'passjoni u leħinha jidħollok f'qalbek." Josephine xtaqet tgħaddi anke messaġġ għas-segwaċi kollha tfal u adulti. "Il-messaġġ li dejjem tgħaddi n-Nanna Jo huwa dan. Apparti biex isegwu l-istejjer li qed taqra, tħeġġeġ ħafna lit-tfal sabiex jaqraw imqar ftit kuljum u jinsew għal ftit id-dinja tal-logħob u t-teknoloġija u tħeġġeġ lil ġenituri biex jinsistu aktar fuq it-tfal ħalli jaqraw. Parir mingħand in-Nanna Jo għandkom tgħożżuh." Segwi s-sitt programm li huwa l-iktar riċenti bħalissa, bl-istorja ta' Pinocchio u d-dell tiegħu . Idħol HAWN Miktub Minn Interessat ħafna f'dak kollu li hu relatat mal-midja u x-xandir. Nistgħu ngħidu li hu ffissat fid-dinja tal-ispettaklu; kemm dik lokali kif ukoll internazzjonali. Isegwi d-drama Maltija ta' kull ġeneru u tassew japprezza t-talent Malti. Għandu esperjenza fejn jidħol kant, kif ukoll animazzjoni għat-tfal. Hu jħoss sodisfazzjon kbir meta jferraħ lil ħaddieħor u tkun xi tkun iċ-ċirkostanza jipprova dejjem iżomm tbissima fuq fommu. Raġel Jinstab Għarwien Ħuta Ġewwa L-Ħitan Ta' Teatru! Bil-Filmat: Ray Attard U Diane Nikolic B'Membru Ġdid Fil-Familja Tagħhom Bil-Filmat: Sitwazzjoni Mhux Tas-Soltu Ġewwa Tal-Linja Aktar Kmieni Llum! Bil-Filmat: "Jien Minix Giddieba" - Moira Delia Titlaq 'Il Barra Mill-Istudjo